CELEX: 52013PC0145
Language: sk
Date: 2013-03-12
Title: Proposal for an amendment to the Commission Proposal COM(2011) 607 final/2 - REGULATION OF THE EUROPEAN PARLIAMENT AND OF THE COUNCIL on the European Social Fund and repealing Council Regulation (EC) No 1081/2006

EURÓPSKA
                         KOMISIA

                                               V Štrasburgu 12. 3. 2013
                                               COM(2013) 145 final

                                               2011/0268 (COD)

                                       Návrh

     zmena návrhu Komisie COM(2011) 607 final/2 – NARIADENIE EURÓPSKEHO
                            PARLAMENTU A RADY

      o Európskom sociálnom fonde a o zrušení nariadenia Rady (ES) č. 1081/2006

SK                                                                                SK
 ---pagebreak---                                                               2011/0268 (COD)

                                                    Návrh

         zmena návrhu Komisie COM(2011) 607 final/2 – NARIADENIE EURÓPSKEHO
                                PARLAMENTU A RADY

           o Európskom sociálnom fonde a o zrušení nariadenia Rady (ES) č. 1081/2006

     Návrh Komisie COM(2011) 607 final/2 sa mení a dopĺňa takto:

     1. dopĺňa sa toto odôvodnenie (6a):
     „(6a) Vzhľadom na pretrvávajúcu potrebu bojovať proti nezamestnanosti mladých v najviac
     postihnutých regiónoch Únie by sa mala prijať iniciatíva na podporu zamestnanosti mladých
     ľudí. V daných regiónoch by sa mali prostredníctvom tejto iniciatívy podporovať mladí ľudia,
     ktorí nie sú zamestnaní ani zapojení do procesu vzdelávania alebo odbornej prípravy, tým, že
     sa posilní a zrýchli vykonávanie opatrení podporovaných z ESF. Popri investíciách z ESF by
     sa mali na iniciatívu osobitne vyčleniť dodatočné finančné prostriedky. Tým, že by sa
     iniciatíva zameriavala skôr na jednotlivé osoby než na štruktúry, mala by dopĺňať ďalšie
     opatrenia ESF a vnútroštátne opatrenia v prospech mladých ľudí, ktorí nie sú zamestnaní ani
     zapojení do procesu vzdelávania alebo odbornej prípravy s cieľom vykonávať systém záruk
     pre mladých ľudí1.“

     2. Článok 1 sa nahrádza takto:

                                                 „Článok 1
                                              Predmet úpravy
     Týmto nariadením sa stanovuje úloha Európskeho sociálneho fondu (ESF) vrátane iniciatívy
     na podporu zamestnanosti mladých ľudí, rozsah jeho pomoci, osobitné ustanovenia a druhy
     výdavkov, ktoré sú oprávnené na to, aby sa zahrnuli do pomoci.

     3. V článku 3 ods. 1, písm. a) sa bod ii) nahrádza takto:

                          „ii)   udržateľnej integrácie mladých ľudí (vo veku 15 – 24 rokov), ktorí
                                 nie sú zamestnaní ani zapojení do procesu vzdelávania alebo
                                 odbornej prípravy, na trh práce, a to najmä v kontexte systému
                                 záruk pre mladých ľudí;“

     4. Článok 5 sa nahrádza takto:

     1
            Odporúčanie Rady o zriadení záruky pre mladých ľudí, XXX.

SK                                                     2                                              SK
 ---pagebreak---                                               „Článok 5
                                             Ukazovatele
     1.       Spoločné ukazovatele stanovené v prílohe I k tomuto nariadeniu a špecifické
              ukazovatele pre daný program sa používajú v súlade s článkom 24 ods. 3 a článkom
              87 ods. 2 písm. b) bodom ii) nariadenia (EÚ) č. […]. Všetky ukazovatele sa
              vyjadrujú v absolútnych číslach.

              Spoločné výstupné ukazovatele a špecifické výstupné ukazovatele sa týkajú
              čiastočne alebo úplne vykonaných operácií. Stanovia sa súhrnné kvantifikované
              cieľové hodnoty pre rok 2022, ak je to relevantné pre charakter podporovaných
              operácií. Základné ukazovatele sú stanovené na nule.

              Spoločné výsledné ukazovatele a špecifické výsledné ukazovatele pre daný program
              sa týkajú prioritných osí. Pri základných ukazovateľoch sa používajú najnovšie
              dostupné údaje. Stanovia sa súhrnné kvantifikované cieľové hodnoty pre rok 2022.
     1a.      Okrem ukazovateľov uvedených v odseku 1 sa ukazovatele uvedené v prílohe II
              k tomuto nariadeniu použijú na všetky operácie podporované v rámci investičnej
              priority podľa článku 3 ods. 1 písm. a) bodu ii). Všetky ukazovatele uvedené
              v prílohe II k tomuto nariadeniu sú prepojené so súhrnnou kvantifikovanou cieľovou
              hodnotou na rok 2022 a s východiskovým stavom.
     2.       Riadiaci orgán postúpi elektronicky štruktúrované údaje pre každú investičnú prioritu
              v rovnakom čase ako výročné vykonávacie správy. Údaje zahŕňajú kategorizáciu
              a výstupné a výsledné ukazovatele.“

     5. Dopĺňa sa táto kapitola IIIa:

                                          „Kapitola IIIa

                   Iniciatíva na podporu zamestnanosti mladých ľudí

                                              Článok 15i
                       Cieľ iniciatívy na podporu zamestnanosti mladých ľudí
     Iniciatívou na podporu zamestnanosti mladých ľudí sa podporí boj proti nezamestnanosti
     mladých ľudí v oprávnených regiónoch Únie, ako sa stanovuje v prílohe IIIb k nariadeniu
     (EÚ) č. [nariadenie o spoločných ustanoveniach], prostredníctvom podpory opatrení podľa
     článku 3 ods. 1 písm. a) bodu ii) tohto nariadenia. Zameriava sa na všetkých mladých ľudí (vo
     veku 15 – 24 rokov), ktorí nie sú zamestnaní ani zapojení do procesu vzdelávania alebo
     odbornej prípravy (vrátane dlhodobo nezamestnaných), bez ohľadu na to, či sú zaregistrovaní
     na úrade práce ako uchádzači o zamestnanie alebo nie.
     Členský štát sa po dohode s Komisiou môže rozhodnúť vyčleniť obmedzenú sumu, ktorá
     nepresahuje 10 % finančných prostriedkov v rámci iniciatívy na podporu zamestnanosti
     mladých ľudí, mladým ľudom v subregiónoch s vysokou úrovňou nezamestnanosti mladých
     ľudí, ktoré nespadajú do oprávnených regiónov NUTS 2.

SK                                                 3                                                  SK
 ---pagebreak---                                             Článok 15ii
                                         Tematické zameranie
     Prostriedky osobitne vyčlenené na iniciatívu na podporu zamestnanosti mladých ľudí sa
     nezohľadňujú pri výpočte tematického zamerania podľa článku 4.

                                             Článok 15iii
                                             Plánovanie

     Iniciatíva na podporu zamestnanosti mladých ľudí je začlenená do plánovania ESF podľa
     článku 87 nariadenia (EÚ) č. [nariadenie o spoločných ustanoveniach]. Členské štáty
     v prípade potreby stanovia opatrenia týkajúce sa plánovania pre túto iniciatívu v dohode
     o partnerstve a v operačnom programe.

     Opatrenia môžu mať jednu alebo viacero z týchto podôb:

             a)   osobitný operačný program;

             b)   osobitná prioritná os v rámci operačného programu;

             c)   časť prioritnej osi.

                                           Článok 15iv
                                    Monitorovanie a hodnotenie
     1.      Monitorovací výbor okrem úloh stanovených v článku 100 nariadenia (EÚ)
             č. [nariadenie o spoločných ustanoveniach] aspoň raz ročne preskúmava
             vykonávanie iniciatívy na podporu zamestnanosti mladých ľudí, pokiaľ ide o jej
             program a pokrok pri plnení jej cieľov.

     2.      Výročná vykonávacia správa a záverečná správa podľa článku 44 ods. 1 a 2
             nariadenia (EÚ) č. [nariadenie o spoločných ustanoveniach] obsahujú dodatočné
             informácie o vykonávaní iniciatívy na podporu zamestnanosti mladých ľudí.

     3.      Riadiaci orgán predkladá pre každú prioritnú os alebo jej časť elektronicky
             štruktúrované údaje na podloženie iniciatívy na podporu zamestnanosti mladých ľudí
             v rovnakom čase ako výročnú vykonávaciu správu podľa článku 44 ods. 1 a 2
             nariadenia EÚ č. [nariadenie o spoločných ustanoveniach]. Predkladané údaje sa
             týkajú hodnôt ukazovateľov stanovených v prílohe 1 a 2 k tomuto nariadeniu
             a v prípade potreby osobitných ukazovateľov pre jednotlivé programy. Týkajú sa
             čiastočne alebo plne vykonaných operácií.

     4.      Výročná vykonávacia správa podľa článku 44 ods. 4 nariadenia (EÚ) č. [nariadenie
             o spoločných ustanoveniach] a záverečná správa obsahujú hlavné zistenia
             vyplývajúce z hodnotenia podľa odseku 6 tohto článku, pričom sa v nich hodnotí

SK                                                4                                               SK
 ---pagebreak---             účinnosť, efektívnosť a vplyv iniciatívy na podporu zamestnanosti mladých ľudí.

     5.     Správa o pokroku podľa článku 46 nariadenia (EÚ) č. [nariadenie o spoločných
            ustanoveniach] obsahuje dodatočné informácie o vykonávaní iniciatívy na podporu
            zamestnanosti mladých ľudí a zahŕňa posúdeniejej vykonávania.

     6.     Najmenej dvakrát v priebehu programového obdobia sa v rámci hodnotenia
            vykonáva posúdenie účinnosti, efektívnosti a vplyvu podpory z Európskeho
            sociálneho fondu a osobitne vyčlenených prostriedkov na iniciatívu na podporu
            zamestnanosti mladých ľudí a vykonávanie systému záruk pre mladých ľudí.

                                          Článok 15v
                               Informačné a propagačné opatrenia
     1.     Príjemcovia zabezpečujú, aby subjekty, ktoré sa na operácii zúčastňujú, boli osobitne
            informovaní o podpore poskytnutej v rámci iniciatívy na podporu zamestnanosti
            mladých ľudí.

     2.     Akýkoľvek doklad vrátane potvrdenia o účasti alebo akékoľvek iné potvrdenia
            týkajúce sa takej operácie obsahuje vyhlásenie o tom, že operácia bola podporená
            v rámci iniciatívy na podporu zamestnanosti mladých ľudí.

                                           Článok 15vi
                                        Technická pomoc

     Členské štáty môžu finančné prostriedky osobitne vyčlenené na iniciatívu na podporu
     zamestnanosti mladých ľudí zohľadniť vo výpočte limitu celkovej sumy finančných
     prostriedkov pridelených na technickú pomoc členského štátu.

                                           Článok 15vii
                                        Finančná podpora
     1.     V rozhodnutí Komisie o prijatí operačného programu sa stanovuje maximálna výška
            podpory z ESF a z finančných prostriedkov osobitne vyčlenených na iniciatívu na
            podporu zamestnanosti mladých ľudí na každú prioritnú os. Podpora z ESF je aspoň
            taká vysoká ako podpora z finančných prostriedkov osobitne vyčlenených na
            iniciatívu na podporu zamestnanosti mladých ľudí

     2.     Na základe súm uvedených v odseku 1 sa v rozhodnutí Komisie taktiež stanovuje
            pomer medzi výškou podpory z ESF a výškou podpory z finančných prostriedkov
            osobitne vyčlenených na iniciatívu na podporu zamestnanosti mladých ľudí.

     3.     Ak sa iniciatíva na podporu zamestnanosti mladých ľudí vykonáva prostredníctvom
            osobitnej prioritnej osi, ktorá sa vzťahuje na oprávnené regióny patriace do viac než
            jednej kategórie, vo vzťahu k prostriedkom vyčleneným z ESF sa použije najvyššia
            miera spolufinancovania.
            Na finančné prostriedky osobitne vyčlenené na iniciatívu na podporu zamestnanosti

SK                                               5                                                  SK
 ---pagebreak---               mladých ľudí sa nevzťahuje požiadavka spolufinancovania zo strany členského štátu

              Celková miera spolufinancovania prioritnej osi stanovená v rozhodnutí Komisie
              podľa odseku 1 sa vypočítava na základe zohľadnenia miery spolufinancovania
              finančných prostriedkov vyčlenených z ESF spolu s finančnými prostriedkami
              osobitne vyčlenenými na iniciatívu.“

                                            Článok 15viii
                                          Finančné riadenie
     Okrem ustanovení článku 120 nariadenia (EÚ) č. [nariadenie o spoločných ustanoveniach]
     Komisia pri náhrade predbežných platieb a vyplácaní konečného zostatku v prospech
     iniciatívy na podporu zamestnanosti mladých ľudí podľa prioritnej osi stanovuje rozdelenie
     výšky prostriedkov, ktoré sa majú nahradiť z rozpočtu Únie, medzi ESF a finančné
     prostriedky osobitne vyčlenené na iniciatívu na podporu zamestnanosti mladých ľudí podľa
     pomeru stanoveného v článku 15vii ods. 2.“

     6. Dopĺňa sa táto nová príloha II:

SK                                               6                                                SK
 ---pagebreak---                                             „Príloha II
            Ukazovatele týkajúce sa iniciatívy na podporu zamestnanosti mladých ľudí

     Údaje vzťahujúce sa na všetky ukazovatele uvedené v tejto prílohe sa uvádzajú vo výročných
     vykonávacích správach, ako sa uvádza v článku 44 ods. 1 a 2 nariadenia (EÚ) č. [nariadenie
     o spoločných ustanoveniach]. Všetky údaje sa roztriedia podľa pohlavia.
     Na okamžité výsledky sa uplatňujú tieto ukazovatele:

     •       nezamestnaní účastníci, ktorým bolo do štyroch mesiacov po pristúpení k operácii
             v rámci iniciatívy na podporu zamestnanosti mladých ľudí ponúknuté zamestnanie,
             ďalšie vzdelávanie, učňovská príprava alebo stáž*;
     •       dlhodobo nezamestnaní účastníci, ktorým bolo do štyroch mesiacov po pristúpení
             k operácii v rámci iniciatívy na podporu zamestnanosti mladých ľudí ponúknuté
             zamestnanie, ďalšie vzdelávanie, učňovská príprava alebo stáž*;
     •       neaktívni účastníci, ktorí nie sú zapojení do procesu vzdelávania alebo odbornej
             prípravya ktorým bolo do štyroch mesiacov po pristúpení k operácii v rámci
             iniciatívy na podporu zamestnanosti mladých ľudí ponúknuté zamestnanie, ďalšie
             vzdelávanie, učňovská príprava alebo stáž*.

     Na dlhodobé výsledky sa uplatňujú tieto ukazovatele:

     •       účastníci, ktorí šesť mesiacov po ukončení svojej účasti absolvujú ďalšie
             vzdelávanie, program odbornej prípravy vedúci k získaniu kvalifikácie, učňovskú
             prípravu alebo stáž*.

     Odchylne od prílohy 1 sa vo výročných vykonávacích správach podľa článku 44 ods. 1 a 2
     uvádzajú údaje týkajúce sa týchto spoločných ukazovateľov pre dlhodobé výsledky:

     •       účastníci, ktorí sú 6 mesiacov po odchode zamestnaní*;
     •       účastníci, ktorí sú 6 mesiacov po odchode samostatne zárobkovo činní*.“

SK                                                7                                               SK